Dette sted er en absolut PERLE, af en agriturismo(!) Davida og Christina er de sødeste mennesker, som fra første sekund sikrer, at man føler sig godt tilpas og velkommen. Vi havde læst at Davida var en fantastisk kok, og vi blev ikke skuffede: Alt han serverede for os var så lækkert, og vi spiste alle måltider der i de 3 dage vi var der. Fik fx fantastisk lammesteg, den perfekte vin, havtaske, og grøntsager og olivenolie fra haven/egen produktion. Værelset var smukt og smagfuldt indrettet- skinnende rent! Poolen, huset og haven det samme- et dejligt roligt sted med smuk udsigt hvor man kan slappe helt af. Christina skabte en hyggelig stemning om aftenen med tændte stearinlys i lanterner om aftenen, og vi fik serveret rødvinen perfekt afkølet (vejret sagde 35-42 grader i solen), og vi var helt salige over hvor godt det hele var! Book hvis I har muligheden, for os var det det bedste stop på 14 dages rundrejse i øst-Sicilien :-) Et plus: søde, rolige hunde der går frit omkring og bidrager til den hyggelige, hjemlige stemning.